

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Paskaidrojuma raksts**

**Priekuļu novada pašvaldības Saistošajiem noteikumiem Nr.2**

„**Grozījumi Priekuļu novada pašvaldības 2017.gada 23.novembra saistošajos noteikumos Nr.15/2017 “Par pabalstiem pilngadību sasniegušajiem bāreņiem un bez vecāku gādības palikušajiem bērniem””**

|  |  |
| --- | --- |
| **Paskaidrojuma raksta sadaļas**  | **Norādāmā informācija** |
| 1. Projekta nepieciešamības pamatojums | Priekuļu novada pašvaldības Saistošo noteikumu projekts “Par grozījumiem Priekuļu novada 2017.gada 23.novembra saistošajos noteikumos Nr.15/2017 “Par pabalstiem pilngadību sasniegušajiem bāreņiem un bez vecāku gādības palikušajiem bērniem” izstrādāts saskaņā ar likuma “Par pašvaldībām” 43.panta trešo daļu, Bērnu tiesību aizsardzības likuma 12.panta ceturto daļu, 2005.gada 15.novembra Ministru kabineta noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27., 30., 31., 31.1, 32.punktu.2021.gada 1.janvārī stājas spēkā grozījumi 2005.gada 15.novembra Ministru kabineta noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, kur noteikts minimālo pabalstu apmēru bāreņiem un bez vecāku gādības palikušajiem bērniem, kuri sasniedz pilngadību. Pamatojoties uz iepriekšminētajiem grozījumiem, nepieciešams veikt grozījumus 2017.gada 23.novembra Priekuļu novada pašvaldības Saistošajos noteikumos Nr.15/2017 “Par pabalstiem pilngadību sasniegušajiem bāreņiem un bez vecāku gādības palikušajiem bērniem”. Izmaiņas attiecināmas uz novada pilngadību sasniegušajiem bāreņiem un bez vecāku gādības palikušajiem bērniem pēc ārpusģimenes aprūpes beigšanās. |
| 2. Īss projekta satura izklāsts | Saistošo noteikumu grozījumu projekts paredz mainīt vienreizēja pabalsta patstāvīgas dzīves uzsākšanai, vienreizēja pabalsta sadzīves priekšmetu un mīkstā inventāra iegādei un pabalsta ikmēneša izdevumiem pilngadību sasniegušam bērnam, kurš turpina mācības/ studijas apmēru. Ar norādītajiem grozījumiem tiks grozīts Saistošo noteikumu 6., 8., 11.punkts. |
| 3. Informācija par plānoto projekta ietekmi uz pašvaldības budžetu | Pabalsta apmēra izmaiņas plānotas Priekuļu novada pašvaldības 2021.gada budžetā sociālajai palīdzībai.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu izpildi un piemērošanu nodrošina Priekuļu novada Sociālais dienests. Apstrīdēšana notiek likumā noteiktajā kārtībā Priekuļu novada domes Administratīvo aktu apstrīdēšanas komisijā. Izmaiņas [noteikumu projektā](https://likumi.lv/ta/id/309782) neparedz administratīvo procedūru palielināšanu. |
| 6. Informācija par konsultācijām ar privātpersonām | Nav attiecināms. |

Domes priekšsēdētāja (paraksts) Elīna Stapulone